ועדת המשנה לבטיחות בדרכים, כנסת 20, פרוטוקול מספר 14, 2018-01-30 15:15

יעקב אשר: אני פותח את ישיבת ועדת המשנה לבטיחות בדרכים של ועדת הכלכלה.

יעקב אשר: על סדר-היום: עלייה בהיפגעות בתאונות דרכים של רוכבים ונוסעים באופנועים.

יעקב אשר: העלייה בהיפגעות רוכבי אופנוע בתאונות דרכים עלתה מהנתונים של שנה שעברה.

יעקב אשר: אנחנו נבקש את הנתונים ומצגת קצרה ונתחיל את הדיון.

יעקב אשר: אני אומר שוב.

יעקב אשר: מטרת הדיון היום להעלות את הנושא על סדר היום.

יעקב אשר: בסיכום ננסה לעשות איזה איגום משאבים ולהקציב זמן לעניין הזה.

יעקב אשר: בדרך גם נוכל לעשות פעולות נוספות.

יעקב אשר: אולי משרד התחבורה יצטרכו להוסיף יותר תקציבים השנה, אולי נעבוד גם מול המשרד לשוויון חברתי.

יעקב אשר: עכשיו נעסוק בבעיה הכאובה של האופנועים.

<רחלי טבת ויזל: (מוצגת מצגת) בדומה למצגת הקודמת אני אתייחס בעיקר לנתונים.

<רחלי טבת ויזל: יש גם תכנית אבל התכנית לא מפורטת פה בהרחבה כי דיברנו קודם שתהיה פגישת יסוד בנושא.

<רחלי טבת ויזל: קצת לגבי הנתונים.

<רחלי טבת ויזל: אנחנו מדברים על 130,000 אופנועים מסוגים שונים שמהווים 4% מכלל כלי הרכב במדינת ישראל.

<רחלי טבת ויזל: חלקם בנשואה 1.6%.

<רחלי טבת ויזל: למה זה מאוד משמעותי?

<רחלי טבת ויזל: כי זה מדגיש עוד יותר את אחוזי ההיפגעות המאוד גבוהים.

<רחלי טבת ויזל: מעורבות רוכבי אופנוע בתאונות חמורות, שזה תאונות עם נפגעים או פגיעות חמורות, היא 18%.

<רחלי טבת ויזל: זה אומר יותר מ-11 מחלקם בנשואה ופי 4.5 מחלקם בכלל בקרב כלי הרכב.

<רחלי טבת ויזל: הנתון הזה הוא נתון מדאיג בכל קנה מידה.

<רחלי טבת ויזל: אין שום כלי רכב נוסף שמתנהג כך.

<רחלי טבת ויזל: לא משאיות, לא היסעים, לא רכב כבד.

<רחלי טבת ויזל: זה כלי הרכב הבעייתי ביותר והקטלני ביותר מבחינת המעורבות שלו בתאונות חמורות, שלא לדבר על פציעות מסוגים שונים שכרגע אני לא רוצה להתייחס אליהם.

<רחלי טבת ויזל: פה יש נתון מאוד מובהק שהצגנו אותו בוועדת הכלכלה בזמנו לגבי ההתפלגות בין החברה היהודית לחברה הערבית.

<רחלי טבת ויזל: אני מדברת על תאונות קטלניות לפי מגזר, לפי 10,000 מורשים לנהוג על אופנועים.

<רחלי טבת ויזל: אפשר לראות פה שני נתונים.

<רחלי טבת ויזל: אני מדברת במספרים מוחלטים ובאחוזים.

<רחלי טבת ויזל: בחברה הערבית בצורה משמעותית יותר.

<רחלי טבת ויזל: אם נדבר במספרים מוחלטים ב-2016 היו 43 הרוגים מרוכבי האופנוע.

<רחלי טבת ויזל: ב-2017 63 הרוגים.

<רחלי טבת ויזל: מדובר ב-22 יותר הרוגים, כשמתוכם האחוז של החברה הערבית הוא גדול.

<רחלי טבת ויזל: עוד נתון מאוד מדאיג שכתוב פה בהערה: ב-2017 היו 8 הרוגים שנהגו על אופנוע ללא רישיון נהיגה מכל סוג שהוא.

<רחלי טבת ויזל: 5 מתוכם מהחברה הערבית.

יעקב אשר: זה מקביל לנתונים של שמירה על חגורות ודברים נוספים.

<רחלי טבת ויזל: רציתי לסדר את זה קצת בקבוצות.

<רחלי טבת ויזל: אני רוצה לעשות הבחנה בין סוגי האופנועים השונים לפי הנפח.

<רחלי טבת ויזל: תשימו לב למעורבות של מעל 400 סמ"ק.

<רחלי טבת ויזל: זה ממקד בעיה גם בסוגי האופנועים.

<רחלי טבת ויזל: שימו לב שבת-2017 27 מההרוגים, נסעו על אופנועים בנפח מנוע מעל 400 סמ"ק.

<רחלי טבת ויזל: אנחנו מדברים על נסיעה בבין-עירוני באופנועים הכבדים.

<רחלי טבת ויזל: שימו לב, מעל 126 סמ"ק יש 21 הרוגים.

<רחלי טבת ויזל: אם כך, אנחנו מדברים על אופנועים כבדים או בינוניים שהם עם מעורבות יתר בנושא ההיפגעות של רוכבי האופנועים.

<קריאה: זה לא כולל טוסטוסים.

<רחלי טבת ויזל: זה כולל את כל רוכבי האופנוע.

<רחלי טבת ויזל: זה לא כולל אופניים חשמליות כמובן, אבל זה כולל טוסטוסים, קטנועים ומעלה.

<רחלי טבת ויזל: אבל המעורבות של הכבדים היא מאוד משמעותית.

<רחלי טבת ויזל: אם תשימו לב ב-2017 הפגיעות המשמעותיות בבין-עירוני מבחינת הנפחים של המנוע של האופנועים.

<רחלי טבת ויזל: נתון נוסף זה סוג ההיפגעות.

<רחלי טבת ויזל: שימו לב ל-2017 אבל גם בשנים אחרות, הכחול זה תאונות עצמיות.

<רחלי טבת ויזל: זה נתון מאוד מטריד מבחינת סוג התאונה או האופן שבו נהרג או נפצע.

<רחלי טבת ויזל: הנהג החליק, התנגש בגדר הפרדה וכדומה.

<רחלי טבת ויזל: שימו לב לאדום באמצע שזה חזית צד, שלכאורה תאונות צומת למיניהן.

<רחלי טבת ויזל: אנחנו חשבנו שהצומת הוא העיקר.

<רחלי טבת ויזל: הצומת הוא לא בהכרח העיקר.

<רחלי טבת ויזל: יש לנו תאונות מסוגים שונים.

<רחלי טבת ויזל: אגב, זאת יכולה להיות תאונה של אופנוע שמתנגש ברכב עומד.

<רחלי טבת ויזל: נתון נוסף שמאוד מטריד זה הסיפור של הגילאים.

<רחלי טבת ויזל: חשוב היה לנו לפלח את הגילאים ולראות על מה אנחנו מדברים.

<רחלי טבת ויזל: תסתכלו על הקבוצה של 20 עד 24 באוכלוסייה היהודית ואוכלוסייה הערבית.

<רחלי טבת ויזל: זאת נקודה שצריך לשים לב אליה בצורה מאוד משמעותית מבחינת אחוזי היפגעות.

<רחלי טבת ויזל: יש פה גם את הנתון של המגזר וגם את הנתון של הגיל.

<רחלי טבת ויזל: לסיכום: עליה משמעותית בין 2016 ל-2017 שצריכה להדיר שינה מעינינו בצורה מאוד ברורה.

<רחלי טבת ויזל: במגזר הערבי עלייה ב-7 הרוגים מתוך ה-22.

<רחלי טבת ויזל: העלייה הדרמטית היא שם וצריך לשים לב לזה.

<רחלי טבת ויזל: צריך לשים לב לאופנועים הכבדים, זה נתון שהוא משמעותי וגם לתאונות העצמאיות.

<רחלי טבת ויזל: כל הדברים האלה מכוונים לנקודות שעליהם אנחנו צריכים לעבוד.

יעקב אשר: כמה נפגעים מתחת לגיל 18?

<רחלי טבת ויזל: מעטים, זה תלוי רישיון.

<רחלי טבת ויזל: בין 15 ל-19 זאת העמודה האחרונה, 5 ערבים ושני יהודים.

<רחלי טבת ויזל: רישיון מקבלים בגיל 16.5.

<רחלי טבת ויזל: מבחינת הנתונים, הכבדים זה גיל 20-24.

<רחלי טבת ויזל: זה הגיל שיש לך כנראה את האופנוע ואת הכסף לקנות את האופנוע.

<רחלי טבת ויזל: יש גם את העניין של תאונות בבין-עירוני.

<רחלי טבת ויזל: אנחנו צריכים להסתכל על האופנועים הכבדים ועל הגילאים 20 עד 24.

<רחלי טבת ויזל: זה שתי אוכלוסיות שמאוד מאופיינות וכמובן האוכלוסייה הערבית ואלה שנוהגים ללא רישיון.

<רחלי טבת ויזל: כמו שאמרתי, אלה הנתונים.

<רחלי טבת ויזל: בסופו של דבר, בין 16.5 עד גיל 29 זה 70% מההרוגים.

<רחלי טבת ויזל: אני לא מדברת פה על המבוגרים.

<רחלי טבת ויזל: זאת הקבוצה המועדת.

<רחלי טבת ויזל: מה צריך לקרות?

<רחלי טבת ויזל: מבחינתנו, צריכה להיות תכנית בנושא אופנועים.

<רחלי טבת ויזל: אנחנו שמנו לנו כאבן דרך ב-2018 להיכנס בצורה כוללת - - -

יעקב אשר: אגב, אני רוצה להזכיר לך כדי שתתזכרי את הגורמים המתאימים בעניין הזה.

יעקב אשר: משרד התחבורה נמצא פה, אבל אני לא יודע אם זה תחום שהוא אחראי עליו.

יעקב אשר: בזמנו היתה החלטה של הוועדה שעשתה את השימוע בוועדת הכלכלה, שהיינו צריכים לקבל דוח מפורט לגבי הנושא של הדרכות, על כניסה למסלול חדש של הדרכות ותוספת של הדרכות.

<רחלי טבת ויזל: אנחנו בונים תכנית עבודה ל-2018 שמתייחסת לאופנוע הכבד.

<רחלי טבת ויזל: יהיו מעורבים בה נציגים של רוכבי אופנוע כבדים ולא כבדים.

<רחלי טבת ויזל: אנחנו נשמע מהם מה הדברים העיקריים.

<רחלי טבת ויזל: זאת לא פעם ראשונה שיש תכנית כזאת.

<רחלי טבת ויזל: בחלקה נחזור על מה שהיה בעבר וחלקה נחדש.

<רחלי טבת ויזל: יש כמה נקודות מאוד משמעותיות שצריך לתת עליהן את הדגש.

<רחלי טבת ויזל: דבר ראשון, כל הסיפור של הכשרת הנהג.

<רחלי טבת ויזל: זה נושא קריטי.

<רחלי טבת ויזל: צריך לקחת בחשבון כל קבוצה מעצמה, גם לפי הגיל וגם לפי סוג האופנוע.

<רחלי טבת ויזל: אי-אפשר להתייחס אליהם כמקשה אחת.

<רחלי טבת ויזל: צריך להתייחס בנפרד לרוכבים החדשים, צריך יהיה להתייחס לאלה שקופצים מדרגה מבחינת כלי הרכב שלהם ועל איזה שיפור מיומנויות במהלך הדרך, עם מספר מינימאלי של שיעורים, רכיבה בחשיכה וכדומה.

<רחלי טבת ויזל: נושא נוסף יהיה שמירה על כשירות.

<רחלי טבת ויזל: לא יכול להיות שפעם אחת קיבלת רישיון בגיל 18 ועכשיו עם אותו רישיון אתה רץ כל השנים.

<רחלי טבת ויזל: חיוב של קורסי ריענון למיניהם, נהיגה מתקדמת וכדומה.

<רחלי טבת ויזל: הנושא של אמצעי מיגון.

<רחלי טבת ויזל: לדוגמה, לאסור על קסדת חצי ועוד מיגונים שונים למיניהם.

<רחלי טבת ויזל: חלקם יכולים להיות על דרך של הקלות מס וכדומה.

<רחלי טבת ויזל: נושא התשתיות גם כאן נכנס.

<רחלי טבת ויזל: אדוני, כאן זה לא תשתיות רכות.

<רחלי טבת ויזל: כאן זה כבר תשתיות שהן יותר משמעותיות.

<רחלי טבת ויזל: חלק זה רכות כמו התקנים שמונעים החלקה על הכביש - - -

יעקב אשר: זה גם היה חלק מההמלצות של הוועדה.

<רחלי טבת ויזל: נכון.

<רחלי טבת ויזל: בחלק מכבישי הארץ כבר יש מגן תחתון בחלק מההפרדות.

<רחלי טבת ויזל: כמובן שגם בנושא הזה, בלי הסברה וחינוך זה לא יעבוד.

<רחלי טבת ויזל: הסברה וחינוך שתי קבוצות עיקריות.

<רחלי טבת ויזל: אחת, מסגרת החיוך התעבורתי שאנחנו נכנסים אליו השנה לנערים ולנערות לפני גיל קבלת הרישיון.

<רחלי טבת ויזל: בגיל 16 אנחנו מכניסים גם את הנושא הזה.

<רחלי טבת ויזל: השנייה, הסברה לקהל הנרחב כשזה דורש סוג אחר של הסברה.

<רחלי טבת ויזל: הסברה ברדיו לא מספיקה.

<רחלי טבת ויזל: צריך להגיע לגופים עצמם באמצעות קבוצות הפייסבוק, קבוצות הרוכבים.

<רחלי טבת ויזל: לגעת בהם ולהגיע אליהם ישירות.

יעקב אשר: יש לכם קשר עם הקבוצות הללו?

<רחלי טבת ויזל: אנחנו מתחילים בהידברות.

<רחלי טבת ויזל: יש הידברות במשך שנים.

<רחלי טבת ויזל: לא התחלנו היום, אנחנו שנים הידברות.

<רחלי טבת ויזל: מבחינתנו, הם דומיננטיים והם מרכיב חשוב בתכנית שלנו.

יעקב אשר: זה חשוב מאוד כי הם יודעים להגיע לכל אותן קבוצות, אותם אנשים.

<רחלי טבת ויזל: המרכיב הוא משמעותי כי הם נותנים לנו את הדגשים.

<רחלי טבת ויזל: דבר אחרון.

<רחלי טבת ויזל: אנחנו נכנסים למחקר משמעותי נוסף שהוא לא רק נתונים אלא למה זה קורה?

<רחלי טבת ויזל: זה מחקר איכותני ולא רק כמותי.

<רחלי טבת ויזל: עכשיו מתחילים אותו.

יעקב אשר: מה לוח הזמנים?

<רחלי טבת ויזל: השנה.

יעקב אשר: נמצא איתנו מר אילן גריידי שבנו יריב, זכרו לברכה, נהרג בתאונת אופנוע בגיל 16.

יעקב אשר: בבקשה.

<אילן גריידי: תודה רבה על הזכות שניתנה לי להופיע בוועדה.

<אילן גריידי: מעבר לנתונים היבשים, אני מבקש שתקשיבו להורה שכול שאיבד את בנו לפני 9 שנים בתאונת אופנוע.

<אילן גריידי: ירין היה בן 16.5 ונהרג בתאונה עצמית.

<אילן גריידי: את הסיבות לתאונה אף אחד לא יכול לדעת.

יעקב אשר: זה היה בבין-עירוני או בתוך העיר?

<אילן גריידי: זה בתוך העיר, 500 מטר ליד הבית.

<אילן גריידי: ירין הוא חלל של הקרב בכבישים שמתנהל יום יום.

<אילן גריידי: כשהורה מאבד את הבן שלו, אז כל הבית משתנה, כל התהליך בבית משתנה.

<אילן גריידי: אנחנו ניסינו למלא את החסר ולמלא א המקום הזה כשירין נהרג ולבנות משהו אחר.

<אילן גריידי: המילה חלל בעברית יש לה שתי משמעויות.

<אילן גריידי: אחת, אדם שנהרג בקרב והשני, חלל שניתן למלא אותו.

<אילן גריידי: אנחנו בחרנו למלא את החלל.

<אילן גריידי: אני מתנדב ב"אור ירוק" ומרצה בפני בני נוער.

<אילן גריידי: אני מספר את הסיפור האישי ומנסה דרך זה להעביר ולהציל נפשות בארץ.

<אילן גריידי: אני מגיע לבני נוער ואני מנסה לשאול אותם בקצרה.

<אילן גריידי: אני קצת מתרגש אז תבינו אותי.

<אילן גריידי: בהרצאה אחרונה שהיתה לי באחד מבתי הספר באזור השרון שאלתי בסוף ההרצאה מי מכם רוכב על אופניים חשמליות?

<אילן גריידי: 90% הרימו יד.

<אילן גריידי: מי מכם מכיר את חוקי התנועה?

<אילן גריידי: למד?

<אילן גריידי: יודע להסביר את חוקי התנועה?

<אילן גריידי: שקט דממה.

<אילן גריידי: בסוף מישהו אמר שבאדום עוצרים ובירוק נוסעים.

<אילן גריידי: זה פחות או יותר מ שהם מבינים ויודעים.

<אילן גריידי: בגיל הזה למוות אן שום משמעות מבחינתם.

<אילן גריידי: סכנה היא סוג של ריגוש ועם זה הם יוצאים החוצה.

<אילן גריידי: אנחנו רואים אותם בכבישים איך הם נוהגים ואיך הם משתוללים.

<אילן גריידי: עם זה הם יוצאים לרישיון עם אופנוע וכך הם מתנהגים.

<אילן גריידי: אני רואה את הנתונים בפעם הראשונה אבל זה די מתחבר לי לנתונים, שבגיל 20 עד 24, כשהביטחון העצמי גדול, שם כמות התאונות וגם שם כמות האופנועים.

<אילן גריידי: אני מבקש מכל אחד מכם בוועדה הזאת, שעומד לקבל החלטות ועומד לתת תקציבים.

<אילן גריידי: תסתכלו לי בעיניים, תזכרו את ירין שלי.

<אילן גריידי: תזכרו את ההורים השכולים, את האנשים שבני המשפחה שלהם נפגעו מתאונות אופנוע.

<אילן גריידי: תתקצבו, תוסיפו עזרים טכנולוגיים, הדרכה, חינוך, כל מה שאפשר לבני הנוער האלה.

<אילן גריידי: דיבר חבר הכנסת על נושא של חינוך.

<אילן גריידי: זה הדבר הכי חשוב.

<אילן גריידי: תשקיעו כמה שאפשר כדי להציל את האנשים הבאים מתאונות התנועה.

<אילן גריידי: תודה רבה.

יעקב אשר: תודה רבה.

יעקב אשר: שלא תדעו יותר צער.

יעקב אשר: אני חושב שזה שאתה מגלה אחריות, הולך לבתי ספר, מדבר ואומר את הדברים, בסוף זה מחלחל ומשכנע.

יעקב אשר: אנחנו נעשה כל מה שאנחנו יכולים לעשות בעניין הזה.

יעקב אשר: "אור ירוק" יש איזה משהו מסוים שאתם חושבים שצריך לעשות כרגע?

<רז אביטן: הסיפור הוא הכשרה שכבר דיברו על זה.

<רז אביטן: הנושא השני זה תשתיות.

<רז אביטן: אם לומר איפה לשים את הכסף הגדול?

<רז אביטן: אז זה בשני הפרמטרים הללו בהקשר של רוכבי אופנוע.

<עמית ברגמן: אם אפשר, לפני משרד התחבורה כדאי אולי לשמוע את הרוכבים כדי שהמשרדים השונים יתייחסו למה שאנחנו אומרים?

<עמית ברגמן: אני ממועדון האופנועים הישראלים.

<עמית ברגמן: אנחנו עמותה שמלווה את הוועדה ומלווה את הרשות כר 15 שנים.

<עמית ברגמן: אנחנו עמותה רשומה, עובדת בצמוד ומייצגת את הרוכבים בכל העניינים החשובים שלהם.

<עמית ברגמן: אני רוצה לציין שהמשימה המרכזית של הרוכב זה לחזור הביתה.

<עמית ברגמן: החיים שלו זה הדבר הכי חשוב לו והוא מודע לזה.

<עמית ברגמן: זאת לא פעם ראשונה שאני מדבר אחרי אבא של ירין בוועדה זאת ובוועדת הכלכלה.

<עמית ברגמן: הרוכב לא מודע למיומנות הנמוכה שלו ולמקורות הסיכון שלו.

<עמית ברגמן: לזה הרוכב לא מודע ולכן הרוכב מגיע הרבה פעמים למצבים שמסכנים אותו בלי שהוא מודע לזה שהוא נחשף לרמת סיכון שכזאת.

<עמית ברגמן: אני שמח שהרשות נכנסת למחקרים איכותניים.

<עמית ברגמן: בשביל להבין איך להילחם בתאונות הדרכים צריך להבין למה הן נגרמות.

<עמית ברגמן: זה לא סטטיסטיקה של עירוני ובין-עירוני כי הרשות לא תוכל לקבוע אם אנשים ייסעו בתוך העיר או מחוץ לעיר, הם נוסעים איפה שהם נוסעים ושם הם נפגעים.

<עמית ברגמן: צריך למצוא את הסיבות שבגללן קורות תאונות בתוך עיר ומחוץ לעיר.

<עמית ברגמן: אפשר לעשות את זה בצורה של מחקרים איכותניים.

<עמית ברגמן: נעשו כאלה בודדים בעולם לאורך כל השנים.

<עמית ברגמן: נעשות מידי פעם חקירות עומק בתאונה ספציפית כזאת או אחרת אבל כבר מהנתונים שקיימים היום אפשר ללמוד.

יעקב אשר: באיזה נקודות אתה חושב שאנחנו צריכים להתמקד?

<עמית ברגמן: דבר ראשון, צריך לחלק את עולם תאונות הדרכים בדו גלגלים לשני עולמות נפרדים.

<עמית ברגמן: תאונות עצמיות זה עולם אחד ותאונות מעורבות זה עולם אחר.

<עמית ברגמן: המיומנות קשורה לשתיהן והמודעות קשורה לשתיהן, אבל עולם התוכן, ההסברה וקהל היעד הוא שונה כאשר מדובר בתאונות עצמיות וכאשר מדובר בתאונות מעורבות.

<עמית ברגמן: קיבלתי מהרשות נתונים שהמשטרה אוספת לגבי כל התאונות הקטלניות ב-2016 ו-2015.

<עמית ברגמן: אני מצטרף פה למה שהרשות אמרה.

<עמית ברגמן: אחריות לרוב התאונות היא אצל הרוכבים.

<עמית ברגמן: זאת אומרת, כשאני בודק תאונה תאונה, אני מניח שרוב התאונות העצמית - - -

יעקב אשר: אתה מדבר בעצם על הכשרת נהגים.

יעקב אשר: אתה מדבר על הסברה.

<עמית ברגמן: אני מדבר על זה שהיתה ועדה של הרשות שהייתי חבר בה, שעבדה בשנת 2010 עד 2012 ופרסמה את מסקנותיה.

<עמית ברגמן: המסקנות היו חד משמעיות, שמשרד התחבורה צריך להקציב תקציב מיוחד שיאפיין מגרש מיוחד למורי הנהיגה ולבוחנים.

<עמית ברגמן: מגרש מסוים בגודל מסוים עם תנאים מסוימים כדי שלימוד הנהיגה ישתנה וכדי שהבוחנים יוכלו לבחון דברים שונים.

<עמית ברגמן: היום לא קיים מגרש כזה.

<עמית ברגמן: אם אני מבין נכון זה נעצר על עניינים תקציביים.

<עמית ברגמן: אנחנו מבינים שהמגרשים האלה צריכים להיות בצפון, בדרום ובמרכז.

<עמית ברגמן: השורה התחתונה, אם לדבר על איזה קהל יעד יש לפנות, היום זה לרוכבים.

<קובי סודאי: אני מלשכת המסחר ומאיגוד יבואני הדו-גלגלי.

יעקב אשר: מערכות בטיחות בדו גלגלי השתנה בשנים האחרונות בצורה משמעותית וניכרת ומדביקות את צעדים לכיוון הרכב.

יעקב אשר: היום בקטנוע 125 סמ"ק פשוט יש כבר ABS מערכת בלימה.

יעקב אשר: אגב, יש את ההטבות שניתנו - - -

<רחלי טבת ויזל: אני לא מכירה.

<קובי סודאי: אני אענה על העניין של ההטבות.

<קובי סודאי: מערכת בקרת אחיזה כמו שיש ברכב ומערכות אחרות.

<קובי סודאי: אני רוצה רק לומר מה הן ההטבות שניתנות בדמות הדבר הזה.

<קובי סודאי: במיסוי ניתנת הטבה רק על מערכת ABS, הטבה של כמה מאות שקלים בלבד.

<קובי סודאי: במיסוי לא ניתנת הנחה על מערכות מתקדמות יותר שכבר קיימות היום.

<קובי סודאי: בביטוח ניתנים 3% מעלות הפרמיה של הביטוח ל-ABS שזה 100 ומשהו שקלים.

יעקב אשר: אני אבקש שתוציא לי מכתב עם הנקודות הללו עם העתק לרשות.

יעקב אשר: משרד התחבורה, היו החלטות בכמה נושאים.

יעקב אשר: היתה החלטה שמשרד התחבורה ידווח לוועדה על ממצאי בדיקה לגבי סימון הכבישים בצבע שמונע החלקה של רכבים דו-גלגליים.

יעקב אשר: זה יותר בקטע של פיליפ.

יעקב אשר: הנושא שהוא אולי הקריטי ביותר, שמשרד התחבורה יעביר לוועדה תכנית עבודה מסודרת להכשרת רוכבי אופנוע, כולל יעדים, לו"ז ותקציב.

יעקב אשר: תן לי ב-30 שניות מה קורה עם זה ואני מבקש שתיתן לי את זה גם בכתב לקראת הישיבה הבאה.

<שחר פרטוק: אני המפקח הארצי על בתי הספר לנהיגה במשרד התחבורה.

<שחר פרטוק: במהלך דצמבר 2017 קיבלנו כתב מינוי להקמת ועדה בראשותי לשינוי תרבות הרכיבה בישראל.

<שחר פרטוק: הוועדה היתה כבר בחמש פגישות.

<שחר פרטוק: בנינו כבר כרטיס תלמיד חדש לטובת הרכיבה על אופנוע.

<שחר פרטוק: חברים בוועדה 15 מורים, בוחנים, רבי בוחנים.

<שחר פרטוק: ד"ר יעל הדר מהרשות.

יעקב אשר: מתי יהיו מסקנות?

יעקב אשר: מתי זה הולך להיות אופרטיבי והאם יש תקציב לעניין הזה?

יעקב אשר: זה בוודאי יעשה שינוי בכמה וכמה דברים.

<שחר פרטוק: בגדול, מבחינתנו תוך חצי שנה אנחנו כבר נגיש נייר מוסדר עם ספר מתודיקה שיוגש להדפסה ולעריכה.

<שחר פרטוק: כמו שאמרנו, לשנות את שיטת הרכיבה בישראל.

<שחר פרטוק: זה מה שהולך להיות.

יעקב אשר: תוציא בקשה מכתב למנהלת הוועדה עם לוח הזמנים שמדובר עליו, הנושאים ומי השותפים?

יעקב אשר: האם הרשות בעניין?

יעקב אשר: האם מישהו מהארגון של רוכבי האופנועים?

יעקב אשר: משטרת ישראל, בבקשה.

יעקב אשר: אני מתנצל בפני כל השאר, אנחנו נעשה את זה בישיבה הבאה.

יעקב אשר: היום זאת ישיבת התנעה.

<דנה ימינחה: מערך התנועה במשטרת ישראל הגביר את האכיפה.

<דנה ימינחה: זה הוצג בישיבת הוועדה ה אחרונה.

<דנה ימינחה: בשני התחומים שהציגו פה היום האגף גם הגדיל אכיפה.

<דנה ימינחה: אם אנחנו מדברים על עבירות רלוונטיות של היפגעות הולכי רגל, זאת עליה של 48% לעומת שנה שעברה.

<דנה ימינחה: בנושא של אופנועים עלייה של 20%.

יעקב אשר: האם יש לכם תכנון אופרטיבי לגבי הנושא של אזרחים ותיקים?

<דנה ימינחה: זה נושא שנמצא במסגרת היפגעות הולכי רגל.

יעקב אשר: אני מבקש לעשות איזו תכנית.

יעקב אשר: ההצעות שלכם, גם במצב הקיים וגם רעיונות נוספים כדי שנצטרף אל תוך המאבק הזה.

<דנה ימינחה: אני אשלים נתון אחד.

<דנה ימינחה: לפי הממצאים שלנו 77% מהתאונות הקטלניות בדו גלגלי הן באשמת הרוכב.

יעקב אשר: זה מתחבר למה שאמרנו.

יעקב אשר: אני רוצה לסכם.

יעקב אשר: אני מתנצל שזה יצא קצת צפוף.

יעקב אשר: אולי לא הייתי צריך לדחוף את שני הנושאים יחד, אבל רציתי להתחיל להזיז את הנושא.

יעקב אשר: אני בא מתחום העשייה ופחות מתחום הדיבורים.

יעקב אשר: הייתי ראש עיר ולכן אני קצת רואה את זה ככה.

יעקב אשר: רחל, אני רואה אתכם כגורם מתכלל של כל מה שנעשה כאן.

יעקב אשר: אני מבקש, כדי שנוכל לקיים ישיבת מעקב.

יעקב אשר: שני הנושאים הללו ניתן להם יותר זמן ואולי אפילו נעשה את זה בשתי ישיבות.

<רחלי טבת ויזל: עדיף בישיבות נפרדות.

יעקב אשר: איך הצלחתם להגיע לשולחן עבודה, עם כלי עבודה שאתם חושבים שאפשר יהיה לעשות אותם.

יעקב אשר: אם זה דברים שדורשים תקציב יותר גדול או שינויי חשיבה או מיקוד תוך שיתוף פעולה עם המשרד לשוויון חברתי.

יעקב אשר: אני בטוח שהשרה תירתם לנושא הזה.

יעקב אשר: זה גם מבצע אד הוק שיכול לתת מכה ועצירה לתופעה הזאת.

יעקב אשר: אותו דבר בנושא רוכבי אופנועים.

יעקב אשר: ראינו שכשמיקדנו דברים בשנה האחרונה זה הצליח באופן חלקי.

יעקב אשר: אנחנו נעשה את זה עכשיו.

יעקב אשר: לאנשים הטובים שמלווים אותנו כל הזמן ולארגונים, אנחנו בישיבה הבאה נשמע אתכם בהרחבה על שני הנושאים.

יעקב אשר: אני מודה לכם, הישיבה נעולה.